Masjid Ridzwaniah, Baling

Masjid Ridzwaniah () atau turut dikenali dengan nama Masjid Pekan Baling atau sekadar Masjid Baling merupakan sebuah masjid yang terletak di bandar Baling, Baling, Kedah.

 Sejarah 
Masjid Ridzwaniah mula dibuka serta dirasmikan pada hari Jumaat 6 Muharram 1382 H bersamaan 8 Jun 1962 M oleh Perdana Menteri Persekutuan Tanah Melayu pertama iaitu Tunku Abdul Rahman. Masjid ini dinamakan sempena nama isteri Tunku Abdul Rahman iaitu Sharifah Rodziah. Dana pembinaan masjid ini disumbangkan oleh kerajaan persekutuan dengan perbelanjaan pembinaan sebanyak RM105,000.

Masjid asal ini telah dirobohkan dalam tahun 2016 bagi membangunkan masjid baharu di tapak asalnya. Peletakan batu asas masjid baharu tersebut telah diadakan pada 3 April 2016. Masjid baharu ini siap dalam tahun 2019.

 Rujukan 

Kategori:Masjid di Kedah
Kategori:Penubuhan 1962 di Persekutuan Tanah Melayu